Kent Valio

Kent Joachim Valio (født 1972) er en norsk-samisk journalist, kommunedirektør og selvstendig næringsdrivende. Han har bakgrunn fra NRK og har blant annet vært redaksjonssjef i NRK Sápmi. Han har senere hatt stillingen som kommunedirektør i Kautokeino kommune (2015–2023).

 Liv og virke 
Valio har en mastergrad i ledelse (økonomi, internkommunikasjon og PR) fra Handelshøyskolen BI (2010) og en cand.mag. grad (statsvitenskap, journalistutdanning, samisk språk og historie) fra Universitetet i Nordland (1999). Valio var frilansjournalist allerede mens han gikk på videregående skole, og også mens han studerte samisk språk og senere samisk historie (1989-1992). Han var fast ansatt i den samiske avisa Sámi Áigi (1992-1994), mens han tok journalistutdanningen og arbeidet som PR-rådgiver i en kort periode, mens han tok sin mastergrad (2009-2010).

Valio ble tilknyttet NRK i 1994 hvor han blant annet var stuntreporter i humorprogrammet Kakaos TV. Senere var han redaksjonssjef i NRK Sápmi da de nordisk-samiske TV-nyhetene (Ođđasat) ble startet i 2001 og var også programmets første mannlige programleder/vaktsjef. Han har vært journalist, videoreporter, vaktsjef, nyhetsredaktør og prosjektsjef i NRK Sápmi. Han har også fungert som sjef for NRK Sápmi i kortere perioder. I 2006 laget Kent Valio to dokumentarer om overgrepene i Kautokeino, sammen med Håkon Haugsbø i NRK Brennpunkt.Metoderapport SKUP 2006

Fra 2015 til 2023 var han kommunedirektør i Kautokeino kommune. 

 Priser 
For sitt arbeid i NRK, har Valio vunnet fire journalistpriser:
 Den samiske journalistprisen for 2004Samisk pris til Kent Valio  Artikkel i Journalisten  08.04.2005 
 Årets journalist i Finnmark 2007
 NRK Sami Radios journalistpris 2007 (for programmer om overgrepssakene fra Kautokeino)

 Referanser 

Kategori:Norske journalister
Kategori:Norske kommunearbeidere
Kategori:NRK-journalister
Kategori:NRK-ledere
Kategori:Personer fra Kautokeino kommune